વિગતે જોઈએ તો રાજ્યની વસતી ૩ કરોડ ર૦ લાખ જેટલી છે, એમાં એક કરોડ દસ લાખ જેટલા મુસ્લિમો છે. આ મુસ્લિમ વસતીનો ઝોક આ વખતે કોંગ્રેસને બદલે ઓલ ઈન્ડિયા યુનાઈટેડ ડેમોક્રેટિક ફ્રન્ટ તરફ વધારે છે, જ્યારે અહીંના બંગાળી હિન્દુઓના મત કોંગ્રેસ અને ભાજપ બંને વચ્ચે વહેંચાઈ રહ્યા છે. જ્યાં સુધી ચાના બગીચાઓમાં કામ કરતા મજૂરોની વાત છે, તે બધા ર૦૧૪ની લોકસભાની ચૂંટણીથી ભાજપ તરફ ઢળેલા છે. આ વર્ગનું પણ ખાસ્સું મહત્ત્વ છે.